คุณคะถ้าหากว่าช่วงเดือนสิงหาคมเรามีเพศสัมพันธ์กับแฟนแล้วกินยาคุมฉุกเฉินไปครั้งแรกพอมาถึงเดือนมกราคมเรามากินยาคุมฉุกเฉินอีกครั้งที่2จะเป็นอะไรไหมคะจะส่งผลกระทบต่อร่างกายไหมคะ
สวัสดีค่ะ ยาคุมกำเนิดฉุกเฉินเป็นการใช้ยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียนไม่ควรใช้ยาคุมกำเนิดฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และผลในระยะยาวยังไม่แน่ชัดว่าจะมีผลต่อการทำให้เกิดท้องนอกมดลูกได้หรือไม่ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ